கேள்வி: தஞ்சாவூர் களிமேடு அப்பர் மட தேர் விபத்து பற்றி தகவல் சொல்.
பதில்: தஞ்சாவூர் களிமேடு அப்பர் மட தேர் விபத்து என்பது 26 ஏப்ரல் 2022 இல் நிகழ்ந்த விபத்தாகும். தமிழக வரலாற்றில் நிகழ்ந்த பெரிய தேர் விபத்துகளில் ஒன்றாக கருதப்படுகிறது.
கேள்வி: தஞ்சாவூர் களிமேடு அப்பர் மட தேர் விபத்து - நிகழ்விடம் என்பது என்ன?
பதில்: தஞ்சாவூர் மாவட்டம் களிமேடு என்ற கிராமத்தில் அப்பர் மடம் உள்ளது. இம்மடம் நூற்றியம்பது ஆண்டுகளுக்கு முன்பு தொடங்கப்பட்டதாகும். இந்த மடத்தில் ஆண்டுதோறும் சித்திரை மாதம் சதய நட்சத்திர நாளில் அப்பர் சதய விழா கொண்டாடப்படுகிறது
கேள்வி: தஞ்சாவூர் களிமேடு அப்பர் மட தேர் விபத்து - விபத்து என்பது என்ன?
பதில்: ஏப்ரல் 2022 இல் தொன்னூற்று நான்காவது அப்பர் விழாவில் அலங்கரிக்கப்பட்ட அப்பரின் ஐம்பொன் சிலை தேரில் வைத்து புறப்பாடு நிகழ்ந்துள்ளது. கீழத்தெரு வழியாக பிரதான சாலைக்குச் செல்ல திரும்பியபோது, தேர் நிலைகுலைந்து‌ உயரழுத்த மின்கம்பி மீது உரசியதால் தேரில் மின்சாரம் தாக்கி, தீப்பிடித்து எரிந்துள்ளது. இந்த விபத்தால் மூன்று சிறுவர்கள் உட்பட பதினொரு நபர்கள் உயிரிழந்தனர். பதினேழு பேர் படுகாயமடைந்தனர்.
கேள்வி: தஞ்சாவூர் களிமேடு அப்பர் மட தேர் விபத்து - நிவாரணம் பற்றி விளக்கவும்.
பதில்: இந்த விபத்தால் உயிரிழந்தோர் குடும்பத்துக்கு தலா ரூ.2 லட்சமும், காயம் அடைந்தோருக்கு ரூ.50 ஆயிரமும், பிரதமரின் தேசிய நிவாரண நிதியிலிருந்து வழங்கப்பட்டது. தமிழக அரசு சார்பில் அப்போதைய முதல்வர் ஸ்டாலின், களிமேடு கிராமத்திற்கு சென்று அஞ்சலி செலுத்தி, உயிரிழந்தோர் குடும்பத்தினருக்கு தலா ரூ.5 லட்சம் நிவாரணம் வழங்கினார்.